[{"text_idx": "#000000", "text": "Fabri\u0301cio Valle refoje provos eldoni Heroldon"}, {"text_idx": "#000001", "text": "Fabri\u0301cio Valle ne rezignas pri la ideo eldoni Heroldon de Esperanto. Li ac\u0302etis g\u0302in de LF-koop en 2016, sed sukcesis eldoni nur malmultajn numerojn. En 2018 LF-koop reprenis g\u0302in, kaj de tiam g\u0302i denove en la praktiko funkcias kiel organo de la Esperanta Civito. Nun Fabri\u0301cio Valle faras novan provon eldoni sian propran version de la gazeto kaj esperas vendi akciojn."}, {"text_idx": "#000003", "text": "Lau\u0306 la kontrakto farita en 2016 kun Kooperativo de Literatura Foiro (\u201cLF-koop\u201d, unu el la c\u0302apeloj de la Esperanta Civito), la firmao de Fabri\u0301cio Valle ricevis la rajton je la nomo Heroldo de Esperanto kaj la liston de abonantoj. Ambau\u0306 partoj opinias, ke la alia ne plenumis la kondic\u0302ojn de la kontrakto."}, {"text_idx": "#000004", "text": "En novembro 2017 la Civito anoncis, ke pro la nesolventeco de la firmao de Fabri\u0301cio Valle, LF-koop reprenos Heroldon de Esperanto ekde 2018. De tiam Fabri\u0301cio Valle regule entreprenas novajn provojn tamen eldoni la gazeton en Brazilo. Pri la plej fres\u0302a provo li anoncis en marto 2021."}, {"text_idx": "#000005", "text": "Temas pri la nova entrepreno Zam Content, kiu ne posedos Heroldon, sed \u201dagados nur kiel mastrumanto de la eldonado\u201d. Zam Content siavice estos centprocente kontrolata de \u201dombrela entrepreno\u201d, kies akciojn povos ac\u0302eti esperantistoj en la tuta mondo."}, {"text_idx": "#000008", "text": "Libera Folio: Kial vi supozas, ke c\u0302i-foje la afero sukcesos pli bone ol g\u0302is nun?"}, {"text_idx": "#000010", "text": "Kiom da numeroj de Heroldo vi g\u0302is nun publikigis, kaj por kiom da abonantoj?"}, {"text_idx": "#000011", "text": "\u2013 Mi aperigis ses numerojn. Jen ili. Krome, mi aperigis portugalan version de Heroldo, kies eldonado estos reprenita sub la titolo Correio da Li\u0301ngua Social (\u201dKuriero de Sociala Lingvo\u201d)."}, {"text_idx": "#000012", "text": "Kiel statas via konflikto kun la antau\u0306a posedanto de Heroldo?"}, {"text_idx": "#000013", "text": "\u2013 Ili agis ne kiel seriozaj homoj. Post la blago pri la abonantoj, ili silentis kaj neniam respondis miajn demandojn. Do ne estis rilatoj inter ni kaj ili post tio kaj mi lasis flanken la aferon. La sola informo kiun mi ricevis tiam venis ne de la civita establo, sed de Giorgio Silfer, kiu responde al mia demando \u201dkial la listo de aktualaj abonantoj ne enhavas retadresojn\u201d, informis al mi, ke temis pri tre maljunaj abonantoj, kiuj ne havas retadresojn. Ili estis la unuaj rompi klau\u0306zon, tiun pri la sendo de listo kun aktualaj abonantoj. Sekve mi rompis la klau\u0306zon pri kvitigo de la partopagoj. La nura solvo estas nova interkonsento. Ili ne rajtas vendi la gazeton al alia civita establo, kiel ili faris, c\u0302ar Heroldo ne apartenas al ili kaj mi ne pretas rezigni pri g\u0302i."}, {"text_idx": "#000014", "text": "\u2013 Post la UK en Lisbono mi decidis malaperi kaj translog\u0302ig\u0302is en etan urbon en la amazonia regiono, por rearang\u0302i mian personan vivon, forte skuitan de tiu senskrupula sinteno de la civitanoj. Cetere, mi sendis al la vendintoj mesag\u0302on kun propono pri starigo de konversacio por refaro de la kontrakto, kaj la respondo konvinkis min, ke ili sincere kaj pie kredas, ke ili estas regno, kun konstitucio, leg\u0302oj, kortumo kaj tiel plu. Ili s\u0302ajne ne havas la percepton, ke ili povos multe malprofiti pro tiu sinteno, c\u0302ar se mi finfine starigos procesojn en la reala mondo kontrau\u0306 ili, mi pledos por grandega financa kompenso pro la moralaj perdoj, kiujn mi suferis."}, {"text_idx": "#000015", "text": "Kaj kiel vi sintenas al tio, ke la antau\u0306a posedanto denove eldonadas Heroldon?"}, {"text_idx": "#000016", "text": "\u2013 Ili simple ne rajtas eldoni Heroldon. Ili bezonas kompreni, ke diplomatio kaj sag\u0302a konduto pli profitos por ilia agado ol eniro en la kampon de jura disputo, policaj aferoj kaj morala milito. Mi havas nenion por perdi. Mian reputacion mi jam perdis, c\u0302ar la esperantistoj emas konsideri nur miajn neplenumitajn promesojn, sen konsidero de la kau\u0306zoj de tiu neplenumo. Dum la eksposedanto de Heroldo senrajte \u201dvendis\u201d g\u0302in al alia Civita establo, kiu pirate eldonas Heroldon en Svisio, mi reprenos la eldonadon de Heroldo en Brazilo, unue per moderna reta versio, kaj ekde 2022 au\u0306 2023, la presita versio estos reprenita depende de la cirkonstancoj."}, {"text_idx": "#000018", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000020", "text": "Rasismaj afis\u0302oj en retejo de UEA"}, {"text_idx": "#000021", "text": "> ili sincere kaj pie kredas, ke ili estas regno, kun konstitucio, leg\u0302oj, kortumo kaj tiel plu"}, {"text_idx": "#000022", "text": "Kompreneble la Civito opinias sin regno, kun parlamento, kortumo kaj banko. C\u0302u vi ne antau\u0306e sciis tion?"}, {"text_idx": "#000023", "text": "c\u0302iuj asocioj havas estron (prezidanton, konsulon, ne temas pri nomo), statuton (konstitucion, fondadoc\u0302arton, ne temas pri nomoj), parlamenton (komitaton, direktoraron, ne temas pri nomoj) \u201cprobiviri\u201d (konfliktosolvantojn, ne temas pri nomoj) kaj havas bankan konton, investojn (krom se ili jam bankrotis). Do kio stranga en la Civito,malsama de c\u0302iuj aliaj?"}, {"text_idx": "#000024", "text": "Ja temas pri nomoj. C\u0302iuj asocioj ne provas s\u0302tatumi kiel la Civito, kaj ludi al la politikistoj de Esperantujo (la verda partio venkis la blankan en la parlamento, multe da rido \ud83d\ude44)."}, {"text_idx": "#000025", "text": "demokratio funkcias tiel: majoritato regas, kontrolata/ekvilibrigata de la opozicio, en c\u0302iuj ec\u0302 plej etaj grupoj. Ridi pri la demokratio ne s\u0302ajnas al mi bona garantio por plibonigi la mondon."}, {"text_idx": "#000027", "text": "Mi tamen suspektas, ke homoj (ec\u0302 vi) iom mirus, se la prezidanto de asocio nomig\u0302us \u201creg\u0302o\u201d, liaj akolitoj \u201csbiroj\u201d kaj g\u0302iaj membroj \u201csklavoj\u201d. Eble ni estas tro (mal?)modernaj, sed mi apenau\u0306 kredas, ke normalaj homoj akceptus tiujn nomojn. Ec\u0302 se, s\u0302ajne, ne temas pri nomoj"}, {"text_idx": "#000032", "text": "C\u0302ar estas rekta ligilo inter Carlo Minnaja kaj la bufonoj de la Civito."}, {"text_idx": "#000033", "text": "Carlo Minnaja estas serioza persono; mi vidas ke tio vin g\u0302enas, vin agitas, vin malfelic\u0302igas; do aboliciu min el via vivo, ne plu min menciu, vi certe vivos pli bone, kaj same mi (kaj la legantoj de LibFol)."}, {"text_idx": "#000034", "text": "Fakte neniu proponis tiujn nomojn; do via interveno klopodis esti moke malica, sed kras\u0302is tute maltrafe. Ridindeco kaj normaleco varias lau\u0306 la kutimoj: mi ridas, ke ekzistas ankorau\u0306 reg\u0302oj au\u0306 entute dinastioj kiuj dau\u0306ras tra la jarcentoj sen ajna respondo al la propraj popoloj, princoj, c\u0302efdukoj, kunprincoj, papoj, sultanoj, grandaj majstroj, tamen britoj, luksemburganoj, vatikanaj civitanoj, membroj de la kavaliraj ordenoj au\u0306 aliaj opinias tiujn titoloj normalaj. La Civito neniel celas esti s\u0302tato, sed subjekto de internacia juro; kio stranga?"}, {"text_idx": "#000036", "text": "kiel c\u0302iuj subjektoj de internacia juro kiuj ne estas s\u0302tatoj: rou\u0306moj, sintioj, palestinanoj, kurdoj, kvaliroj de Malto, sankta Seg\u0302o (kiu NE estas la Vatikana s\u0302tato, do NE estas en UNo, tamen ambasadoroj akreditig\u0302as c\u0302e g\u0302i, ne ja c\u0302e la Vatikana S\u0302tato), amaso da religiaj institucioj kaj pluraj komunumoj kiuj estas en la grupo de Nerekonataj popoloj (en kiu organizaj\u0302o la Civito estis akceptita kiel observanto jam en 2010). Estas tuta amaso da lingvaj minoritatoj kiuj ne konsistigas s\u0302taton, tamen estas agnoskitaj almenau\u0306 je regiona nivelo (en Italio proks. dekkvino). Do, kio stranga? Se vi ne sentas vin tia, do ne alig\u0302u al iu strukturo kiu alig\u0302is al la Pakto, sed kial vi kritikas tiujn kiuj sentas sin anoj de lingva minoritato? Cetere aperis klariga artikolo mia en BelAlmanako antau\u0306 kelko da jaroj."}, {"text_idx": "#000038", "text": "(La esperanta vikipedio, , estas tre mallonga, sed sufic\u0302e tau\u0306ga.)"}, {"text_idx": "#000039", "text": "La koncepto pri \u201csubjekto de internacia juro\u201d, trovebla en mezlernejaj tekstoj, estas preciza kaj ne allasas personajn interpretojn, do estas klare kiun statuson la Civito alcelas. Tiaj subjektoj estas ec\u0302 ege pli multaj ol la s\u0302tatoj. Tiun statuson pluraj lingvogrupoj (lau\u0306 la difino de la Deklaracio de la Lingvaj Rajtoj, 1996) jam atingis, aliaj, kiel la Civito, ankorau\u0306 alcelas kaj kondutas kongrue. Kio stranga au\u0306 mokinda au\u0306 nelegitima? Tio g\u0302enas neniun, aliaj e-aj institucioj havas aliajn celojn kaj kondutas kongrue al la siaj; do kial c\u0302i konstanta agreso g\u0302uste al la Civito, al Silfer, al mi persone? c\u0302iu rajtu vivi sian esperantistecon lau\u0306 sia spirito. Mi, denaskulo, ekvivis tiun lingvan komunumon jardekojn antau\u0306 ol ekestis la Civito, mi ja ne bezonis Silfer por kompreni kio estas la esperantlingva popolo."}, {"text_idx": "#000040", "text": "Mi aliloke parolis pri \u201cobjekto\u201d, sed vere temas pri \u201csubjekto de internacia juro\u201d."}, {"text_idx": "#000041", "text": "Nu, la ideo batali por tio estas bona, sed la maniero strukturi la agadon por tio per la Esperanta Civito estas tute malbona."}, {"text_idx": "#000042", "text": "Krome, kelkaj homoj engag\u0302itaj en tio s\u0302ajnas ne konsideri la etikon en sia agado... Sed, metante la Esperantan Civiton flanken, pro la nekompetentecon kaj aliaj problemoj, preni la celon agadi por la celo fari el la komunumo Esperanta subjekto de la internacia juro estas bonega. Kaj miaopinie ne tiom gravas, ke oni atingu la celon. Gravas, ke la iniciatoj por atingi la celonhavos la povon meti Esperanton en centran diskutadon pri multe da aferoj. Bedau\u0306rinde la civitanoj preferis iri lau\u0306 la vojo de ludo, de mistikfiko."}, {"text_idx": "#000044", "text": "Tamen, mi rekonsideros reaboni post kiam mi konstatos ke la dua provo montrig\u0302os sukcesa, c\u0302ar verdire \u201cmoderna reta versio, kaj ekde 2022 au\u0306 2023 (\u201cdepende de la cirkonstancoj\u201c!) presita versio de Heroldo de Esperanto estus bonvena komprenble..."}, {"text_idx": "#000045", "text": "Jam dekomence mi forte apogis Fabricion en lia entrepreno, abonis du ekzemplerojn, kontribuis al du numeroj per ampleksaj artikoloj, sed post n-ro 4 mi nenion plu ricevis. Mi nun des\u0302utis, kaj plene konfirmas mian aprezon por la tuta eldonaj\u0302o. Se li garantias, ke la revuo ree aperos almenau\u0306 rete, mi volonte ree abonos, kaj plu kunlaboros lau\u0306 miaj ebloj."}, {"text_idx": "#000046", "text": "jes, vi c\u0302iam forte apogis nin kaj mi dankas vin publiko pro tio.\nPri la reta versio: mi ne plu anoncas daton, c\u0302ar en antauaj provoj mi malsukcesis kaj nun mi preferas anonci, ke \u201cHeroldo estas jam alirebla c\u0302e...\u201d\nCetere,mia lasta provo akiri fortojn por plu eldoni Heroldon, estis mij partopreno en UK-Lisbono, per vojag\u0302o financita de miaj fratinoj, sed bedau\u0306rinde mi malsukcesis."}, {"text_idx": "#000047", "text": "Baldau\u0306 c\u0302iuj antau\u0306aj kunlaborantoj kiel vi estos kontaktitaj kaj povos ensaluti la retan version por kunlabori per nova enhavo. La konstruado de la nova versio mars\u0302as malrapide c\u0302ar mi mem kiel retomastro prizorgas g\u0302in. Mi jam 60-jarag\u0302a, post c\u0302iuj bedau\u0306rindaj okazaj\u0302oj decidis lerni konstruadon de retejoj (per Joomla kaj WP), Java Script, la programlingovn PHP, html5, CSS, linuksajn servilojn ktp por ne plu dependi de servoj sur tiu kampo."}, {"text_idx": "#000048", "text": "Do, kiel retomastro mem da la reta Heroldo, mi nur iom post iom faras la necesajn pas\u0302ojn... dum mi konstruas aliajn retejojn kaj agadas por fondi novan NRO-n, nome Sociala Lingvo, pri kiu c\u0302iuj scios baldau\u0306."}, {"text_idx": "#000049", "text": "Alia punkto estas, ke post la UK-Lisbono mi decidis duonkabei por organizi mian personan vivon, c\u0302ar la okazaj\u0302oj rilataj la \u201caferon Heroldo\u201d metis min en la fundo de la puto. kiel oni diras en Brazilo kaj mi ankorau\u0306 ne reakiris sufic\u0302e konfortan situacion."}, {"text_idx": "#000050", "text": "Bonvolu sendi mesag\u0302on al social \u2014c\u0302e\u2014 zamcontent com br (metu @ kie estas \u2014c\u0302e\u2014) kun la jena enhavo:\nNomo kaj familia nomo, urbo kaj lando, se eble numero de pos\u0302telefono kaj c\u0302iuj informoj pri la abono (dato, por kiom da numeroj estis farita la abono kaj kiom da numeroj vi ricevis \u2013 kaj aliaj informoj kaj komentoj)."}, {"text_idx": "#000051", "text": "Antikvaj\u0302oj forgesig\u0302u, mi postulas nenion retroen; produktu ion, kaj mi abonos; fidinde promesu produkti, kaj mi abonos. Se tamen vi antau\u0306vidas ion por 2023, tiam mi estos 83 jara, Perla Martinelli 85; mi deziras al c\u0302iuj kaj al mi mem longan vivon, sed al eterneco mi ne kredas. Ne fantaziu pri procesoj transatlantikaj kun hipotezaj astronomiaj kompensoj (en Italio averag\u0302a civila procesodau\u0306ro estas 4,5 jaroj, mi ne scias pri Svislando). Produktu ec\u0302 nur UNU numeron ec\u0302 nur retan kaj mi abonos por du jaroj, tiel vi estos kovrita ec\u0302 se mi mortas intertempe, sed p-r-o-d-u-k-t-u. Prosperan laboron!"}, {"text_idx": "#000052", "text": "Kara Carlo Minnaja, la reta versio estas survoje. Por 2022-2023 temas pri eventuala repreno de la papera versio."}, {"text_idx": "#000053", "text": "Mi ne komprenis kial vi citis tiun s-inon. S\u0302i estis la reprezentantino de la vendintoj kiuj informis al mi en skajka konversacio, ke la nombro de la aktualaj, responde al mia demando, estas c\u0302irkau\u0306 600 abonantoj, preskau\u0306 c\u0302iuj en Europo. Surbaze de tiu ionformo mi kaj mia partnero faris c\u0302iujn kalkulojn. Sed poste venis listo kun 600 abonantoj el la tempo de Ada, inkluzive de forpasintaj abonantoj."}, {"text_idx": "#000054", "text": "Pro la ag\u0302o kaj aktiva agado, mi supozis, tute erare, ke temus pri fidinda homo. Kial eraro!"}, {"text_idx": "#000056", "text": "Kara Herman, mi ne estis tro ambicia. Mi ac\u0302etis gazeton kun 600 abonantoj kaj ricevis gazeton kun eksabonantoj el la tempo de Ada. C\u0302iuj en la listo kun nur pos\u0302ta adreso, neniu retaadreso. Kaj LF-koop siletis pri tio. Neniam klarigis al mi la aferon."}, {"text_idx": "#000057", "text": "Se mi estus ricevintan liston tiam kun aktualaj abonanantoj, la enspezo per reabono de c\u0302iuj estus sufic\u0302a por pagi Heroldon kaj restus ankorau\u0306 iom da mono por ion fari."}, {"text_idx": "#000058", "text": "Do, niaj planoj ne estis tro ambiciaj sed tute kongruaj kun tio, kion mi ac\u0302etis."}, {"text_idx": "#000060", "text": "Cetere, c\u0302iuj, kiuj abonis Heroldon, inkluzive de vi, bonvolu sendi mesag\u0302on al social \u2014c\u0302e\u2014 zamcontent com br (metu @ kie estas \u2014c\u0302e\u2014) kun la jena enhavo:"}, {"text_idx": "#000061", "text": "Nomo kaj familia nomo, urbo kaj lando, se eble numero de pos\u0302telefono kaj c\u0302iuj informoj pri la abono (dato, por kiom da numeroj estis farita la abono kaj kiom da numeroj vi ricevis \u2013 kaj aliaj informoj kaj komentoj)."}, {"text_idx": "#000064", "text": "Pri aferoj juraj mi ne havas kompetentecon por komenti sed ju pli da gazetoj, periodajhoj, bultenoj en Esperantujo des pli bone! Danke al persdevena bahaa mecenato kiu volas resti anonima por i.a. protekti sin inter influaj anglalingvaj estroj mi havas je mia dispono bugheton por aperigi reklamojn kaj pagitajn anoncojn kies primara celo estas esperantistigi junulojn en la ses miliona bahaa diasporo. "}, {"text_idx": "#000065", "text": "la reta Heroldo havos lokon por anoncoj. Do, mi kalkulas pri viaj anoncoj."}, {"text_idx": "#000067", "text": "Heko hodiau respondis al li."}, {"text_idx": "#000068", "text": "Kara Dieter, mi kontrolis zorgeme pri la kontrakto, sed mi ne kalkulis pri la malhonesta konduto de la vendintoj. Okaze de konversacio per skajpo la reprezentantino de la vendintoj responde al mia demando pri \u201ckiom da aktualaj abonantoj estas nun Heroldo\u201d klare diris, ke Heroldo havas 600 aktualaj abonantoj kaj aldonis, plu responde, ke preskau\u0306 c\u0302iuj estas en Eu\u0306ropo. Niaj kalkuloj estis bazitaj sur la informo de reprezentantino de la vendintoj."}, {"text_idx": "#000070", "text": "Vi asertas, ke mi estas ne fidinda. Nu, vi estis au\u0306 plu estas civitano kaj agas kiel kunpartiano. Vi bezonas trakti la aferon pli objektive kaj argumenti pri mia supozata nefindindeco. Vi nur opinias, kaj kontrau\u0306 via opinio mi metas faktojn. Opinio ne estas ec\u0302 argumento. Se temus nur pri opinio, kontrau\u0306 via opinio mi havas mian opinion."}, {"text_idx": "#000071", "text": "La artikoleto c\u0302e tre utilas por montri, ke tiuj homoj en la Esperanta Civito meritas neniun respekton, c\u0302ar ili ne respektas la inteligento de la legantoj. Jen miaj komentoj al la kvar alineoj. Nun al la unua:"}, {"text_idx": "#000073", "text": "Temas nur pri hipotezo, mi ne akuzas ilin pri la firuzecon gajni dufoje: per sendo de falsa listo kaj enspezo dum 12 monatoj por vendo de 200 ekzempleroj de tiu kolektiva abono (mi sendis nur la unuan numeron, kredante pri solvo de la problemo kaj pro plenumo de la kontrakto)."}, {"text_idx": "#000074", "text": "\u2013 heroldo kostis X eu\u0306rojn. Nia decidis ac\u0302eti c\u0302ar la enspezo por 600 abonantoj estus sufic\u0302e por pagi Heroldon kaj kaj restus iom da mono, pli malpli triono el la prezo.\nDo, 400 numeroj por pagi Heroldon per mono kontante, sen kolektiva abono en la kunteskto por helpi la pagon, kaj 200 numeroj estus profito. Jen bonega negoco, c\u0302u?"}, {"text_idx": "#000075", "text": "\u2013 La ekzempleroj de la kolektiva abono de Heroldo, se venditaj unuope al 200 novaj abonantoj (tiam mi supozis ekzate tion: ili havas fididan klientaron kiu anstatau\u0306 aboni c\u0302e Lexus Social, abonus fidele la numerojn de la koletiva abono de KCE).\nSed ni metu la hipotezon, nur hipotezon, ke tiu ducento da abonantoj estus la nuraj aktualaj abonantoj kiujn ili ruze ne sendis al mi...kaj anstatau\u0306e sendis al mi liston kun eksabonantoj el la tempo de Ada, kun ec\u0302 forpasintaj abonantoj. Kion konkludi? Faru la kalkujojn pri ekstra gajno, se la hipotezo..."}, {"text_idx": "#000076", "text": "Granda mensogo. Mi neniam proponis al KCE ac\u0302eton de Heroldo. Mi ec\u0302 rifuzas trakti kun KCE pri la afero Heroldo, c\u0302ar mi ne konsideras tiun stablon kiel proprietulon de Heroldo.\nHeKo estas la plej maldeca afero en la tuta Esperantujo. Temas pri nur manipulitaj informoj. Kial povas ekzisti tiaj esperantistoj?"}, {"text_idx": "#000077", "text": "Vere mi s\u0302uldas multon al tiuj kiuj apogis nin kaj abonis. Bedau\u0306rinde mi ne povis kalkuli pri la enspezo rilate reabonon de \u201c600 aktualaj abonantoj\u201d."}, {"text_idx": "#000078", "text": "Mi devis elturnig\u0302i tute sole, c\u0302ar la du renoj de mia partnero en Lexus Social c\u0302esis funkcii kaj li estis enhospitaliga unu semajnon post la fondo de la entrepreno kaj antau\u0306 ol la kono de la vero. Li forpasis post 5 monatoj kaj dum li restis hejme inter la unua enhospitalig\u0302o kaj la alia li simple ne kapablis labori."}, {"text_idx": "#000079", "text": "Do, mi, sen la mono antau\u0306vidita de la enspezo el la listo kun 600 aktualaj abonantoj mi devis elturnig\u0302i. Mi sukcesis eldoni neregule 6 numerojn. La tri unuajn mi eldonis per miaj miaj klopodoj...alivorte per la mono el ne sufic\u0302a nombro da abonantoj por la tuta kolekto."}, {"text_idx": "#000080", "text": "Kaj la tri lastajn numerojn ni nur sukcesis eldoni pro helpo de mecenato.\nSe de unu flanko ekzistas tiaj esperantistoj kiel la civitanoj de la stablo kiun vendis la mi Heroldon, de alia flanko ekzistas esperantistoj kiel tiu mecenato kaj la abonantoj kiuj pagis sian abonon kaj ne vigle plendas... pro tio ke certe ili komprenas mian situacion.\nKaj estas esperantistoj kiel vi, Dieter, kiuj kredas, ke mi ne estas fidinda, sed la vendintoj jes, estas 100% fidindaj.\nVi riskas perdi vian honoron, kara kamarado."}, {"text_idx": "#000082", "text": "1- mi s\u0302atas la g\u0302eneralan principon de la Esperanta Civito: ke \u201cEsperanto farig\u0302i objekto de internacia juro\u201d, Vere, estas tre malfacile atingi tiun celon, sed plej gravas la agado por atingi la celon. Batalado en la ekstera mondo por la celo donus al la civitanoj ilojn por akiri spacon en la gazetaron ktp. Sed la civitanoj preferis krei monstraj\u0302on, kvazau\u0306 la celo estas jam atingita.Oni lasis la brilan celon por sindedic\u0302o al ludo."}, {"text_idx": "#000083", "text": "2- Iam mi pensis: mi petos la esperantan civitanenon por starigi proceson kontrau\u0306 la stablon kiu vendis al mi Heroldon, sed mi rezignis pro du kialoj:\na) troa burokratio. Mi devus atendi monatojn por ke mia peto estu taksata;"}, {"text_idx": "#000085", "text": "Do, mi rezignis peti la esperanta civitanecon, sed neniam rezignis starigi proceson en la reala mondo, en la svisa kortumo. Mi tion faros, se ili plu preferos ludi, anstatau\u0306 trakti min serioze. Kaj se mi decidos starigi proceson, temos pri tri procesoj:"}, {"text_idx": "#000087", "text": "Kaj la kostoj de tiu proceso estos pli da mono ol la prezo de Heroldo, Sed kion fari? Mi havas nenion por perdi."}, {"text_idx": "#000088", "text": ">\u201d...\u201dHeroldo\u201d povos farighi nia chefa negoco, kial ne?\u201d (Valle)\nAda do unuavice pensis pri aktuala informado por legantoj.\nDomaghe, ke \u201cHeroldo\u201d trafis en la manoj de negocisto.\nEsperanto tenighas nur danke al entuziasmuloj!"}, {"text_idx": "#000089", "text": "Kara Tauronia, jes vi pravas. Sed pensu pri alia aspekto: Esperanto kiel lingvo de nur eta komunumo de entuziamuloj ne plenumos sian mision en la mondo."}, {"text_idx": "#000090", "text": "Esperanto bezonas farig\u0302i amaslingvo por iel roli kiel internacia lingvo."}, {"text_idx": "#000091", "text": "La ideo, ke Esperanta gazeto ne povas farig\u0302i negoco estas ortodoksa dogmo de kelkaj esperantistoj, kiuj volas, ke Esperanto restu kiel lingvo de eta komunumo surbaze de kredo, ke tio estas la celo de Esperanto."}, {"text_idx": "#000092", "text": "Nur entuziasmo ne sufic\u0302as. Estas necese doni al Esperanto vojojn por farig\u0302i amaslingvo kaj tiuj vojoj inkluzivas profesiigon de parto de la agado, Esperanto estas ankau\u0306 ekonomia fenomeno."}, {"text_idx": "#000093", "text": "Mi estas esperantisto jam de 50 jaroj kaj dum mia Esperanta vivo multe agadis voluntule. Mi plu laboras kiel voluntulo. Sed se paroli pri Heroldo mi laboras por fari el g\u0302i fonto de salajrata laboro por multe da j\u0302urnalistoj tra la mondo."}, {"text_idx": "#000096", "text": "La listo de planataj prelegoj trovig\u0302as c\u0302e la fino de la prezentaj\u0302o.\nPor resti bone informita pri c\u0302iu nova prelego ou ripeto de jam farita prelego, bonvolu sendi mesag\u0302on al:"}, {"text_idx": "#000097", "text": "social \u2014c\u0302e\u2014 zamcontent com br (metu @ kie estas \u2014c\u0302e\u2014)"}, {"text_idx": "#000099", "text": "2- urbo kaj lando (Se eble ankau\u0306 vian pos\u0302ta adreso);"}, {"text_idx": "#000101", "text": "4- se vi abonis Heroldon post kiam Fabri\u0301cio Valle kaj Paulo Lima ac\u0302etis g\u0302in informu detalojn pri via abono: kiam vi abonis, c\u0302u estis abonno de la reta au\u0306 de papera versio, por kiom da numeroj kaj aliaj detaloj."}, {"text_idx": "#000102", "text": "5- nepre informu, kie vi trovis tiun c\u0302i mesag\u0302on. Do,informu ke vi legis tiun c\u0302i mesag\u0302on en Libera Folio"}, {"text_idx": "#000103", "text": "Per tio vi enskribig\u0302as en la Klientorilata Retejo kaj Komunumo de Zam Content, nova entrepreno kiu respondecos pri la mastrumado de la eldono de Heroldo de Esperanto, dum Fabri\u0301cio Valle, la nuna proprietulo de Heroldo de Esperanto solvos la problemon \u201cAfero Heroldo\u201d per nova kontrakto au\u0306 disputos kun la vendintoj en la svisa tribunalo.\nVi ricevos inviton al c\u0302iuj el la prelegoj listigitaj en al fino de la prezentaj\u0302o de la supra ligilo. Unu el tiuj prelegoj temos g\u0302uste pri la \u201cAfero Heroldo\u201d"}, {"text_idx": "#000104", "text": "En fora loko ( mi trovis priskribon de la entrepenaj ideoj:"}, {"text_idx": "#000105", "text": "tradukita per Google el brazila lingvo"}, {"text_idx": "#000106", "text": "Grandaj song\u0302oj antau\u0306vidas grandajn realaj\u0302ojn (Celia Lucchessi): tio, kion ni vidas realig\u0302i hodiau\u0306, estas la rezulto de 20-jara maturig\u0302o de forta ideo: poziciigi Esperanton kiel laborlingvon. De la ideoj de 2001 g\u0302is 2004, kiam Fabri\u0301cio Valle estis prezidanto de la Federacia Konsilio de Brazila Ligo de Esperanto kaj la Brazila Asocio de Esperanto, c\u0302iuj estis forj\u0302etitaj kaj novaj estis provitaj kaj testitaj en pluraj cikloj, g\u0302is difino de la nuna modelo de malfermaj retoj, horizontalaj kaj distribuitaj retoj de la Mutualista Esperanto-Retoj. La forta ideo \u201cEsperanto, laborlingvo\u201d restis nerompita en c\u0302iuj periodoj kaj restas netus\u0302ebla fundamento en c\u0302i tiu modelo de agado ekfunkciigita kun la NRO Li\u0301ngua Social kaj la unua socia kompanio,\nPrezentanto: Fabri\u0301cio Valle estas verkisto, socia entreprenisto kaj retejestro. Legu lian longan kaj pli kompletan profilon c\u0302e la Google Drive de Zam Content: Pri la organizanto Zam Enhavo Zam Content estas kompanio en formalig\u0302o en Braziljo. G\u0302i estas novbela komunisma kompanio, kies laborantoj estos kunposedantoj kaj kunadministrantoj. La evento prezentos la procezon de varbado, selektado kaj trejnado de sociaj entreprenistoj destinitaj por okupi laborpostenojn en la kompanio, kies kerna komerco estas enhava produktado: eldonado de libroj, gazetoj kaj revuoj, radio kaj interreta televido, EAD kaj merkata agentejo de enhavo."}, {"text_idx": "#000107", "text": "neobabelismo \u2013 nova termino por PIV.\nZam Content estas favora al la granda kau\u0306zo de la socia movado komencita en Brazilo kaj nomata neobabelismo: krei novan mondan merkaton por instrui fremdajn lingvojn, kun la jenaj fundamentoj:"}, {"text_idx": "#000109", "text": "Ankau\u0306 ni, novbabelaj esperantistoj, forte kontrau\u0306as la babelon. En la Esperanto-movadido Novbabelismo ni pragmate akceptas kiel deirpunkton, ke babelo ekzistas kaj ni havas nian manieron zorgi pri g\u0302i:"}, {"text_idx": "#000110", "text": "1- En la lingvo-instruado Esperanto rolas kiel propedeu\u0306tika lingvo;"}, {"text_idx": "#000111", "text": "2- Defendo de la lingvaj rajtoj okazas en la praktiko;"}, {"text_idx": "#000112", "text": "3- Instruado de lingvoj estas ligitaj al diversaj projeketoj kaj laborprogramoj sur diversaj kampoj de la homa vivo;"}, {"text_idx": "#000113", "text": "4- Nia agado okazes kadre de malfermaj, horizontalaj kaj rol-distribuaj retoj."}, {"text_idx": "#000115", "text": "Roland Schnell, vere, Zam Content estas ne nur favora; g\u0302i estas aktiva nodo en sama reto kie estas la NRO Sociala Lingvo. G\u0302i naskig\u0302as lau\u0306 la ideoj kaj labormetodoj de Mutual Lab, la inkubatoro de Sociala Lingvo."}, {"text_idx": "#000118", "text": "G\u0302i estas direktata al neesperantistoj, do ne estas krokodila lingvo. Poste venos profilo en Esperanto.\nFakto estas, ke Zam Content celas la mondon, ne prioritate la Esperantujan merkaton."}, {"text_idx": "#000119", "text": "tiun prelegon mi prezentos ankau\u0306 en Esperanto, por la esperantistoj. Mi lasas de nun mian memvolan izolig\u0302on kaj revenas sur la Esperantujan scenejon para labori por nova strategio, kiun mi prezentis supraj\u0302e per kelkaj artikoloj en la revuo Esperanto."}, {"text_idx": "#000120", "text": "Google Translate tradukis la vorton \u201ccomunita\u0301ria\u201d per \u201ckomunisma\u201d. Tute malg\u0302usta traduko.\nMi alig\u0302is al marksimo kaj farig\u0302is komunisto antau\u0306 kelke da jaroj, sed la entrepreno Zam Content estas bazita sur brazila leg\u0302o por komunumaj entreprenoj. Kaj ni faris kelkajn lau\u0306leg\u0302ajn s\u0302ang\u0302ojn por pliprofundigi la socialan karakteron de la entrepreno.\nLa oficistoj de Zam Content, inklusive de mi mem, estos kunposendantoj de la entrepreno la administracio okazos per memmastrumado."}, {"text_idx": "#000121", "text": "La abonintoj kiuj pagis rekte al la tiama eldonejo de Fabricio Valle (c\u0302u g\u0302i plu ekzistas?) ankorau\u0306 atendas la kompletigon de la jarkolekto 2017 (aperis nur tri numeroj el papero, plus tri nur virtuale).Fonto:"}, {"text_idx": "#000125", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]